**3.Pielikums**

Limbažu novada domes

24.09.2020. sēdes lēmumam

(protokols Nr.22, 24.§)

**PROJEKTS**

**PAKALPOJUMA LĪGUMS**

**par lokālplānojuma administrēšanu Nr.\_\_\_\_\_\_\_\_\_\_\_\_\_\_**

Limbažos, 2020.gada \_\_\_.\_\_\_\_\_\_

Limbažu novada pašvaldība, reģistrācijas Nr. 90009114631, adrese – Rīgas iela 16, Limbaži, LV-4001, tās Domes priekšsēdētāja Didža Zemmera personā, kurš rīkojas saskaņā ar likumu „Par pašvaldībām” un Limbažu novada pašvaldības nolikumu, turpmāk tekstā – Pašvaldība,

Latvijas Republikas Satiksmes ministrija, reģistrācijas Nr.LV90000088687, adrese – Gogoļa ielā 3, Rīga, LV-1743, Satiksmes ministrijas valsts sekretāra Kaspara Ozoliņa personā, kurš darbojas saskaņā ar Ministru kabineta 2003.gada 29.aprīļa noteikumiem Nr.242 „Satiksmes ministrijas nolikums”, turpmāk tekstā – Ierosinātājs,

(Tiks noteikts iepirkuma rezultātā, divās kārtās, 2021.gada pirmajā pusē, pamatojoties uz lokālplānojuma darba uzdevumu) , turpmāk tekstā – Izstrādātājs,

bet visi kopā vai katrs atsevišķi turpmāk tekstā saukti – Līdzēji, ievērojot Līdzēju gribu un intereses un, pamatojoties uz:

1. Limbažu novada domes 2018.gada 29.septembra lēmumu „Par lokālplānojuma izstrādes uzsākšanu Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai Viļķenes pagastā, kas paredz noteiktā teritorijā grozīt Limbažu novada teritorijas plānojumu 2012.-2024.gadam” (protokols Nr.--, --.§);

2. Teritorijas attīstības plānošanas likuma 13.panta trešo daļu, Ministru kabineta 2014.gada 14.oktobra noteikumiem Nr.628 „Noteikumi par pašvaldību teritorijas attīstības plānošanas dokumentiem” (turpmāk – Noteikumi) un citiem Līdzējiem saistošiem normatīvajiem aktiem,

noslēdz šo līgumu, turpmāk tekstā – Līgums, un vienojas par sekojošo:

1. **Līguma priekšmets**
   1. Līdzēji noslēdz Līgumu par lokālplānojuma izstrādi Eiropas standarta platuma publiskās lietošanas dzelzceļa infrastruktūras līnijas Rail Baltica, kas paredz noteiktā teritorijā grozīt Limbažu novada teritorijas plānojumu 2012.-2024.gadam un finansēšanu, kur Pašvaldība kopā ar Ierosinātāju uzdod un Izstrādātājs apņemas izstrādāt lokālplānojumu „Lokālplānojums Eiropas standarta platuma publiskās lietošanas dzelzceļa infrastruktūras līnijas Rail Baltica, kas paredz noteiktā teritorijā grozīt Limbažu novada teritorijas plānojumu 2012.-2024.gadam” (turpmāk tekstā – Lokālplānojums) saskaņā ar darba uzdevumu (turpmāk – Darba uzdevums) un lokālplānojuma teritorijas robežu, kas apstiprināta ar Limbažu novada domes 2020.gada 24.septembra lēmumu „Par lokālplānojuma izstrādes uzsākšanu Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai Viļķenes pagastā, kas paredz noteiktā teritorijā grozīt Limbažu novada teritorijas plānojumu 2012.-2024.gadam” (protokols Nr.\_\_\_\_\_.§), Limbažu novada ilgtspējīgas attīstības stratēģiju 2013.-2030.gadam, Limbažu novada domes 2012.gada 24.maija saistošajiem noteikumiem Nr.13 „Limbažu novada teritorijas plānojuma 2012.-2024.gadam grafiskā daļa un teritorijas izmantošanas un apbūves noteikumi”, kā arī citiem normatīvajiem aktiem.
2. **Finansējums**
   1. Ierosinātājs apņemas izstrādāt Lokālplānojumu par saviem līdzekļiem.
3. **Līguma izpildes termiņš**
   1. Līgums stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.
4. **Pušu tiesības un pienākumi**
   1. Pašvaldība apņemas:
      1. atbilstoši Noteikumos noteiktajam, nodrošināt Lokālplānojuma izstrādes vadību, par lokālplānojuma izstrādes vadītāju nozīmējot Limbažu novada pašvaldības Viļķenes pagasta pārvaldes vadītāju Baibu Eglīti;
      2. pieņemt lēmumus Lokālplānojuma izpildes gaitā Noteikumos noteiktajā kārtībā;
      3. nodrošināt un piešķirt Izstrādātājam piekļuves tiesības Teritorijas attīstības plānošanas informācijas sistēmai atbilstoši Noteikumu 13.punkta prasībām;
      4. pieprasīt un saņemt no Darba uzdevuma 5.punktā minētajām institūcijām nosacījumus Lokālplānojuma izstrādei un atzinumus par izstrādātajām Lokālplānojuma redakcijām;
      5. publicēt nepieciešamos publiskās apspriešanas paziņojumus atbilstoši Noteikumu 83.punkta prasībām;
      6. nodrošināt Lokālplānojuma galīgās redakcijas publiskošanu atbilstoši Noteikumu 91.punkta prasībām;
      7. pēc Lokālplānojuma apstiprināšanas normatīvajos aktos noteiktajā kārtībā nodot Lokālplānojuma materiālus atbilstošajām institūcijām.
   2. Ierosinātājs apņemas:
      1. Nodrošināt sava pārstāvja klātbūtni publiskās apspriešanas sanāksmes norises laikā;
      2. Sadarboties ar Izstrādātāju un sniegt tam visu Līguma izpildei nepieciešamo informāciju.
   3. Izstrādātājs apņemas:
      1. veikt Lokālplānojuma izstrādāšanu kvalitatīvi, iesaistot izstrādāšanā atbilstošas kvalifikācijas nepieciešamo nozaru speciālistus, un nodrošināt Lokālplānojuma izstrādāšanas un dokumentācijas atbilstību Noteikumu prasībām;
      2. finansēt Lokālplānojuma izstrādi pilnā apmērā;
      3. Izstrādātājs veic Pašvaldībai samaksu par nepieciešamajiem izdevumiem lokālplānojuma administrēšanas procesā – sludinājumu apmaksa laikrakstos, atbilstoši Līguma 4.1.5. un 4.1.6.punktam. Izstrādātājs apmaksā Pašvaldības iesniegtos rēķinus par minēto sludinājumu apmaksu;
      4. veikt samaksu par informācijas stendu uzstādīšanu un citiem izdevumiem, kas saistīti ar Lokālplānojuma publiskās apspriešanas procedūras organizēšanu atbilstoši Darba uzdevuma 7.2.apakšpunktā minētajām prasībām;
      5. sadarboties ar Pašvaldību un Ierosinātāju, pieprasot un sniedzot nepieciešamo informāciju darba gaitā, lai nodrošinātu Līguma izpildi noteiktajos termiņos;
      6. informēt un sniegt datus Pašvaldībai par speciālistiem, kuriem Teritorijas attīstības plānošanas informācijas sistēmas ietvaros ir nepieciešams piešķirt Valsts informācijas sistēmas savietotajā lietotāja tiesības Lokālplānojuma redakcijas izstrādei;
      7. sadarbojoties ar Pašvaldību piedalīties Lokālplānojuma publiskās apspriešanas procesā saskaņā ar Noteikumu un Darba uzdevuma 7.2.apakšpunkta prasībām;
      8. pēc publiskās apspriešanas sagatavot un iesniegt Pašvaldībai izstrādāto Lokālplānojuma redakciju, ziņojumu ar izvērtējumu par saņemtajiem privātpersonu priekšlikumiem un institūciju atzinumiem, kā arī pārskatu par publiskās apspriešanas norisi;
      9. rakstveidā nekavējoties informēt Pašvaldību par visiem apstākļiem, kas atklājušies Lokālplānojuma izstrādes procesā un var neparedzēti ietekmēt Līguma izpildi, kā arī rakstveidā saskaņot ar Pašvaldību jebkura Līguma izpildes procesā radušos nepieciešamo atkāpi no Līguma noteikumiem.
5. **Līdzēju pārstāvji**
   1. Darba jautājumu operatīvai risināšanai Līdzēji norīko savus pārstāvjus:
   2. Pašvaldības pārstāvis: Baiba Eglīte, tālrunis 26410622;
   3. Pašvaldības pārstāvis: Sandra Paegle, tālrunis 25651724;
   4. Ierosinātāja pārstāvis no Satiksmes ministrijas: Inese Andersone, tālrunis 67028232;
   5. Ierosinātāja pārstāvis no SIA Eiropas Dzelzceļa līnijas: Elita Šveica, tālrunis 22177238.
6. **Pušu atbildība**
   1. Līdzēja līgumsaistību neizpilde ir attaisnojama, ja šis Līdzējs pierāda, ka neizpildes cēlonis bija kāds šķērslis, kuru tas nevarēja kontrolēt un nevarēja saprātīgi sagaidīt, lai šis Līdzējs paredzētu šķēršļa rašanos Līguma noslēgšanas brīdī vai izvairītos no šī šķēršļa, vai pārvarētu to vai tā sekas.
   2. Ja šķērslis ir īslaicīgs, saistību neizpilde ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildi.
   3. Līdzēji ir atbildīgi par šajā Līgumā norādīto saistību izpildi un normatīvo aktu ievērošanu. Līdzēju saistības pret otru Līdzēju vai trešajām personām ietver atbildību par zaudējumiem, kas nodarīti otrajam Līdzējam vai trešajām personām, saskaņā ar normatīvajiem aktiem.
7. **Līguma izbeigšana un grozīšana**
   1. Līgums var tikt grozīts un papildināts tikai pēc Līdzēju savstarpējas vienošanās rakstiskā veidā. Šī vienošanās kļūst par Līguma pielikumu, un ir tā neatņemama sastāvdaļa.
   2. Līguma darbība var tikt izbeigta pirms termiņa, Līdzējiem par to rakstiski vienojoties. Katrs no Līdzējiem var vienpusēji atkāpties no Līguma, ja cits Līdzējs nepilda Līgumā noteiktos pienākumus un ja nav novērsis konstatēto Līguma saistību neizpildi 10 (desmit) dienu laikā no attiecīga paziņojuma pieņemšanas dienas. Šādā gadījumā Līdzējs, kurš vēlas atkāpties no Līguma, paziņo par to pārējiem Līdzējiem šajā punktā noteiktajā termiņā.
8. **Strīdu izskatīšana**
   1. Līguma darbības laikā radušās domstarpības un strīdus Līdzēji risinās pārrunu ceļā, sastādot par to protokolu vai nosūtot rakstveida pretenzijas.
   2. Ja Līdzēji nevar panākt kopīgi pieņemamu risinājumu, strīds risināms normatīvajos aktos noteiktajā kārtībā.
9. **Noslēguma noteikumi**
   1. Līguma izpildes laikā iegūtā informācija ir konfidenciāla un to nedrīkst izpaust trešajām personām bez rakstiskas Līdzēju piekrišanas. Šī punkta noteikumi neattiecas uz informāciju, kura ir publiski pieejama un informāciju, kas atklājama saskaņā ar tiesību aktiem.
   2. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie Līguma punkti vai daļas.
   3. Izmaiņas Līgumā un papildinājumi stājas spēkā tikai tad, ja par to ir panākta Līdzēju rakstiska vienošanās.
   4. Līgums ir izstrādāts un parakstīts 3 (trīs) eksemplāros, katram Līdzējam pa vienam Līguma eksemplāram; visiem Līguma eksemplāriem ir vienāds juridisks spēks.
   5. Līgums stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.

|  |  |
| --- | --- |
| **Pašvaldība:**  Reģ.Nr.90009114631,  Limbažu novada pašvaldība,  Rīgas iela 16, Limbaži, Limbažu novads, LV-4001. | /Domes priekšsēdētājs  D.Zemmers / |
| **Ierosinātājs:**  Reģ.Nr.LV90000088687,  Latvijas Republikas Satiksmes ministrija,  Gogoļa iela 3, Rīga, LV-1743. | /valsts sekretāre  I.Stepanova/ |
| **Izstrādātājs:**  (Tiks noteikts iepirkuma kārtībā, divās kārtās, pamatojoties uz pašvaldības darba uzdevumu lokālplānojuma izstrādei) |  |